[image: ]
Pranešimas žiniasklaidai
2026 m. liepos 30 d.

Terapijos naudą patyrusių šeimų įspūdžiai: delfinai kelia ne tik džiaugsmą, bet ir gydo 
Delfinai – smalsūs ir protingi žinduoliai, su kuriais užmegztas ryšys negalią ar (ir) individualių poreikių turintiems vaikams gali padėti pasiekti teigiamų rezultatų. Užsiėmimai su jais skatina vaikus įgyti pasitikėjimo, gerina jų saviraišką, fizinius ir bendravimo gebėjimus. Delfinų terapijos naudą patyrusios šeimos dalijasi, kad tai – gyvenimą keičianti unikali patirtis. 
Lietuviškas prekybos tinklas „Maxima“ primena apie visose parduotuvėse Lietuvoje kartu su partneriais „Premia KPC“ ir Lietuvos jūrų muziejumi vykdomą socialinę iniciatyvą „Tau ledai, o jiems delfinų pagalba“. 
Visą vasarą, pasirinkus gaivintis valgomųjų ledų „Klasika“ porcijomis, „Maximos“ pirkėjai prisideda prie prasmingos dovanos šeimoms, susiduriančioms su finansiniais sunkumais ir auginančioms negalią ar (ir) individualius poreikius turinčius vaikus, suteikiant galimybę jiems rudenį gauti 10 delfinų terapijos užsiėmimų, ne mažiau kaip 6-ias negalios specialistų konsultacijas bei kitų papildomų lavinamųjų veiklų.
„Šiemet delfinų terapijos naudą patirs dar 15 šeimų, kurių bendrai per visus socialinės iniciatyvos gyvavimo metus, jau perkopė gerokai virš 100. Ir visa tai – pirkėjų bei partnerių dėka, su kuriais surėmę pečius galime padovanoti šią prasmingą dovaną tiems, kuriems jos labiausiai reikia. 
Apie delfinų ir su jais dirbančių profesionalų teikiamą naudą vaikams kasmet mums patvirtina grįžtamasis tėvų arba globėjų ryšis, kuriame atsispindi kiek daug šeimoms delfinų terapijos programa suteikia džiaugsmo, kad jų vaikai turi galimybę stiprėti ir kurti artimesnį ryšį su vieni kitais bei juos supančiu pasauliu“, – sako „Maximos“ socialinės atsakomybės ir partnerysčių projektų vadovė Laura Šakinė.
Jautri tėvų ir globėjų patirtis, stebint delfinų terapijos naudą
Pavyzdžiui, dalindamasi įspūdžiais, 5-erių našlaitį anūką Kasparą globojanti Elena pasakoja, kad vaikystės autizmą ir mišrius specifinius raidos sutrikimus turintis berniukas sunkiai prisileisdavo svetimus žmonės,  buvo baikštus, jam buvo sudėtinga rišliai dėstyti mintis, sakinius. 
„10 dienų prabėgo labai greitai, tačiau patirties davė tiek Kasparui, tiek man – labai daug. Delfinų terapija yra išties didelė pagalba vaikams ir jų artimiesiems. Kasparo pokyčiai išryškėjo po mėnesio – vaikutis pradėjo ilgiau išlaikyti dėmesį, aiškiau dėstyti mintis ir kalbėti, prasiplėtė jo akiratis, galiausiai – ėmėsi iniciatyvos užmezgant ryšį su kitais vaikais. Tapo gerokai drąsesnis, be to, sustiprėjo fiziškai – pasikeitė jo koordinacija ir eisena, tikslesni tapo rankų judesiai, bendrai vaikas tapo ramesnis ir švelnesnis. Norime padėkoti treneriams Jokūbui ir Daliui bei draugais tapusiems delfinams Vėjui-Ričkai ir Grifui“, – sako Elena.
Tuo metu berniuko Ąžuolo mama Rūta atvirauja, kad sulaukus kvietimo į nemokamą 10-ies užsiėmimų delfinų terapijos programą Lietuvos jūrų muziejaus Delfinų terapijos centre, kartu su sūnumi jie išvyko su nerimu, ar pavyks išbūti visą laiką. Sūnus jau kurį laiką buvo savyje užsisklendęs, patirdavo dažnus panikos ir agresijos priepuolius, nerodė noro vykti iš saugios aplinkos – namų. 
„Pirmą savaitę buvo nelengva, vaikas bijojo svetimos aplinkos, žmonių, tačiau vėliau pradėjo jaustis geriau: pasitikėti savimi, mažėjo priepuolių, noriai įsitraukė į veiklas, labai laukė užsiėmimų. Staiga pasaulis jam nebeatrodė grėsmingas – atsiradęs ypatingas ryšys tarp vaiko ir delfino, nuoseklus ir nuoširdus specialistų darbas padarė teigiamą įtaką, kurią jaučiame iki šiol. Ąžuolo teigiamą pokytį pastebėjo ir šeimos nariai, mokytoja. <...> Džiaugiuosi, kad turėjome šią galimybę – esame labai dėkingi“, – dalijasi Rūta.
L. Šakinė priduria, kad šių ir panašių istorijų kasmet po kiekvienos suteiktos delfinų terapijos programos – vis daugėja, o visas jų jungia pasikartojantys žodžiai, t. y. padėka kiekvienam Lietuvos jūrų muziejaus centro darbuotojui bei, žinoma, visiems, kurie padovanoja šią galimybę, patirti delfinų terapijos programą nemokamai. 
Apie šių metų iniciatyvą ir jos etapus, kviečiama plačiau skaityti interneto svetainėje: https://www.maxima.lt/tau-ledai-o-jiems-delfinu-pagalba.
*Visi pranešime spaudai minimi vaikų ir jų šeimos narių vardai buvo pakeisti. 

Apie lietuvišką prekybos tinklą „Maxima“
Lietuviško prekybos tinklo „Maxima“ stiprybės – mažos kainos ir kruopščiai atrinktas asortimentas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu tinkle dirba apie 11 tūkst. darbuotojų ir veikia arti pustrečio šimto „Maximos“ parduotuvių visoje Lietuvoje, kuriose kasdien apsilanko daugiau nei 400 tūkst. klientų. 
Daugiau informacijos:
El. paštas komunikacija@maxima.lt

